हनुमान जी के पास कई कलाएँ थीं। वह अपने आकार को बड़ा भी कर सकते थे और दुश्मन को चकमा देने के लिये लघु रूप भी धारण कर सकते थे। बाल हनुमान जी ने सूर्य को एक अद्भुत फल समझकर भक्षण कर लिया था और सबकी प्रार्थना पर उसे उगल दिया था। हनुमान चालीसा के एक पद्य में सूर्य से पृथ्वी की दूरी का जो वर्णन किया था, आज के वैज्ञानिकों की गणना के हिसाब से शत-प्रतिशत मिलता है। ‘युग सहस्र योजन पर भानू, लील्यो ताहि मधुर फल जानू’। राम-रावण के युद्ध में मेघनाद और रावण युद्ध करते-करते हवा में अपने रथ समेत उड़ जाते थे और आकाश से युद्ध करते थे। उनके रथों में इस प्रकार के यंत्र लगे हुए थे, जिनकी सहायता से उनके रथ हवा में उड़ सकते थे। ऐसा भी वर्णन है कि श्रीराम द्वारा चलाया गया बाण अपने लक्ष्य को पूरा करके उनके तरकश में वापस आ जाता था। जब श्रीहनुमान जी संजीवनी बूटी लेकर वापस जा रहे थे तो अयोध्या के ऊपर से जाते समय भरत जी ने बाण चलाकर हनुमान जी को नीचे गिरा दिया। भरत द्वारा हनुमान जी को बाण पर बैठाकर लंका पहुँचाने वाला बाण कोई साधारण बाण नहीं, बल्कि आधुनिक युग जैसी मिसाईल ही थी, जो अपने लक्ष्य पर प्रहार भी कर सकती थी और लक्ष्य पर पहुँच भी सकती थी। क्या यह सब आधुनिक विज्ञान से अधिक उन्नत विज्ञान नहीं था?